ananddey/assamese-wiki-corpus huggingface dataset:
ন'বেল বঁটা বিজয়ী (শৰীৰবিজ্ঞান বা ঔষধ)

ন'বেল বঁটা বছৰি প্ৰদান কৰা এটা অতি সন্মানীয় পুৰস্কাৰ। স্কাণ্ডিনেভিয়ান সমিতিয়ে এই বঁটা কলা আৰু বিজ্ঞানৰ কেইটামান শাখাত আগবঢ়োৱা অতি বিশেষ অৱদানৰ বাবে প্ৰদান কৰে। ডাইনামাইটৰ আৱিষ্কাৰক ছুইডেনৰ আলফ্ৰেড ন'বেল-ৰ ইচ্ছাপত্ৰ অনুসৰি ১৮৯৫ চনত এই বঁটা স্থাপন কৰা হয়। ১৯০১ চনত প্ৰথমে এই বঁটা প্ৰদান কৰা হৈছিল। শৰীৰবিজ্ঞান বা ঔষধ বিষয়ত ন'বেল লাভ কৰা ব্যক্তিৰ তালিকা ইয়াত ৰখা হৈছে।

বৰ্ষ
আলোকচিত্ৰ
বিজেতা
নাগৰিকত্ব
অৱদান

২০১২
|
ছাৰ জন বি. গৰ্ডন (Sir John B. Gurdon)

এওঁলোকে আৱিষ্কাৰ কৰিছিল যে পৰিণত কোষকো পুনৰ প্ৰ'গ্ৰাম কৰি প্লুৰিপ'টেণ্ট কোষত পৰিণত কৰিব পৰা যায় ("for the discovery that mature cells can be reprogrammed to become pluripotent")
|
শ্বিন্যা য়ামানাকা (Shinya Yamanaka)

২০১১
|
ব্ৰুচ ই. বিউট্‌লাৰ (Bruce A. Beutler)

এই বৰ্ষৰ বঁটা দুভাগ কৰি এভাগ ব্ৰুচ বিউট্‌লাৰ আৰু জুল হফ্‌মেনলৈ দিয়া হয় তেওঁলোকৰ "জন্মগত প্ৰতিৰোধী ব্যৱস্থাৰ সক্ৰিয়কৰণ সম্পৰ্কীয় আৱিষ্কাৰ সমূহৰ বাবে" ("for their discoveries concerning the activation of innate immunity")। বঁটাৰ বাকী অংশ ৰাল্‌ফ ষ্টেইনমেনলৈ আগবঢ়োৱা হয়, "তেখেতে আৱিষ্কাৰ কৰা ডেনড্ৰাইটিক কোষ আৰু অভিযোজ্য প্ৰতিৰোধী ব্যৱস্থাত ইয়াৰ ভূমিকা সম্বন্ধীয় গৱেষণাৰ বাবে" ("for his discovery of the dendritic cell and its role in adaptive immunity".)
|
জুল এ. হফ্‌মেন (Jules A. Hoffmann)

|
ৰাল্‌ফ এম. ষ্টেইনমেন (Ralph M. Steinman)

২০১০
|
ৰবাৰ্ট জি. এড্‌ৱাৰ্ড্‌ছ Robert G. Edwards)

"কৃত্ৰিম নি:ষেচনৰ বিকাশৰ বাবে" ("Development of in vitro fertilization".)

অসমাপ্ত তালিকা

তথ্য সংগ্ৰহ

বাহ্যিক সংযোগ

Official website of the Nobel Foundation

~
দ্য এণ্ড (চুটিগল্প)

দ্য এণ্ড (মূল স্পেনিছ শিৰোনাম: El fin) হৈছে আৰ্জেণ্টাইন সাহিত্যিক হৰ্হে লুইছ বৰ্হেছৰ এটা চুটিগল্প। এই গল্পটো প্ৰথমবাৰৰ বাবে ১৯৫৩ চনত লা নেচন কাকতত প্ৰকাশ পাইছিল। পিছলৈ ১৯৫৬ চনৰ Ficciones গ্ৰন্থৰ দ্বিতীয় অংশ (Artifices)ত ইয়াক অন্তৰ্ভুক্ত কৰা হয়।

কাহিনীৰ সাৰাংশ

দ্য এণ্ড গল্পটো হৈছে আৰ্জেণ্টিনাৰ মহাকাব্যিক কাব্য মাৰ্টিন ফিয়েৰ’ৰ এক প্ৰতিক্ৰিয়াস্বৰূপ ৰচনা। বৰ্হেছে সেই বছৰেই প্ৰকাশ কৰা দীঘল প্ৰবন্ধ এল মাৰ্টিন ফিয়েৰ’ত এই মহাকাব্যখনৰ বিষয়ে বিশদ আলোচনা কৰিছিল।

গল্পটোত এগৰাকী মানুহৰ কথা কোৱা হৈছে, যিয়ে সম্ভৱতঃ এক গুৰুতৰ ষ্ট্ৰোকৰ ফলত শাৰীৰিকভাৱে পংগু হৈ পৰিছে। তেওঁ আধা দেখা আৰু আধা শুনা অৱস্থাত নিজৰ দোকানত সংঘটিত হোৱা এটা চূড়ান্ত দ্বন্দ্ব প্ৰত্যক্ষ কৰে। এই দ্বন্দ্বটো হয় এজন নিগ্ৰো গীটাৰবাদক আৰু এজন ৰহস্যময় অচিনাকি ব্যক্তিৰ মাজত। পিছলৈ সেই অচিনাকি ব্যক্তি মাৰ্টিন ফিয়েৰ্ৰো বুলি চিনাক্ত হয়, যাক সেই নিগ্ৰো গীটাৰবাদকে বহুদিন ধৰি অপেক্ষা কৰি আছিল।

গল্পৰ অন্তত নিগ্ৰো গীটাৰবাদকৰ হাতত মাৰ্টিন ফিয়েৰ্ৰোৰ মৃত্যু ঘটে। সাহিত্য সমালোচকসকলে এই বিষয়ত বিতৰ্ক কৰি আহিছে যে মাৰ্টিন ফিয়েৰ্ৰো চৰিত্ৰটো খ্ৰীষ্টসদৃশ প্ৰতীক হয় নে নহয়।

তথ্যসূত্ৰ

শ্ৰেণী:চুটিগল্প
লাঅ′মেডেয়া (শ্ৰুতিকথা)

লাঅ′মেডেয়া (প্ৰাচীন গ্ৰীক: Λαομέδεια, ইংৰাজী: Laomedeia বা Laomedea; আক্ষৰিক অৰ্থ: ′জনসাধাৰণৰ শাসক′) গ্ৰীক শ্ৰুতিকথা অনুসৰি এগৰাকী সাগৰীয় নেৰেইড৷ তেওঁ সাগৰীয় দেৱতা নেৰিয়াছ আৰু সাগৰীয় দেৱী অ'চেনিড ড'ৰিছৰ নেৰেইডছ নামৰ ৫০ গৰাকী কন্যাৰ ভিতৰত অন্যতম এগৰাকী কন্যা আছিল।

কিংবদন্তি

লাঅ′মেডেয়া গ্ৰীক শ্ৰুতিকথাৰ সাগৰীয় দেৱতা নেৰিয়াছ আৰু সাগৰীয় দেৱী অ'চেনিড ড'ৰিছৰ নেৰেইডছ নামৰ ৫০ গৰাকী কন্যাৰ ভিতৰত অন্যতম এগৰাকী কন্যা আছিল। হোমাৰৰ ইলিয়াডত বৰ্ণনা কৰা অনুসৰি একিলিছে মৃত পেট্ৰ'ক্লাছৰ বাবে কৰা দুখৰ সমভাগি হোৱা মাতৃ থেটিছক সংগ দিবলৈ সাগৰৰ গভীৰতাৰ পৰা ওলাই আহি ট্ৰয়ৰ উপকূলত সমবেত হোৱা ৩৩ গৰাকী নেৰেইডছৰ ভিতৰত লাঅ′মেডেয়াও আছিল।

তথ্য সংগ্ৰহ

শ্ৰেণী:গ্ৰীক কিংবদন্তি
বুকুৰ মাজত জ্বলে

বুকুৰ মাজত জ্বলে ১৯৯৯ চনত মুক্তিপ্ৰাপ্ত এখন সংগীত-মধুৰ ৰঙীন অসমীয়া ড্ৰামা চলচ্চিত্ৰ। লক্ষ্মীনাৰায়ণ ফিল্মছৰ বেনাৰত নিৰ্মিত ছবিখনৰ পৰিচালনা আৰু প্ৰযোজনা আছিল অশোক কুমাৰ বিষয়াৰ। মুঠ পাঁচজন সংগীত পৰিচালকে ছবিখনৰ সংগীত পৰিচালনা কৰিছিল। মুল ভূমিকাত অভিনয় কৰিছিল নিকুমণি বৰুৱা, মৃদুল ভূঞা, বৰষাৰাণী বিষয়া, অংকুৰ বিষয়া আদিয়ে।

ব্যৱসায়িক দিশত বুকুৰ মাজত জ্বলে এখন সফল ছবি আৰু চিত্ৰগৃহত ই ‘ৰূপালী জয়ন্তী’ (একেৰাহে ২৫ সপ্তাহ জুৰি প্ৰদৰ্শিত) পালন কৰিবলৈ সক্ষম হৈছিল।

কাহিনীৰ সাৰাংশ

আভা বৰুৱাৰ ছোৱালী কুঁৱলী আৰু ব্যৱসায়ী দয়াশংকৰ চলিহাৰ বৰপুত্ৰ নিহাৰৰ মাজত প্ৰেমৰ সম্পৰ্ক। কিন্তু এই প্ৰেমত বিঘিনি ঘটালে খলনায়ক তৰুণে। এইজন তৰুণকে চলিহাই ফুটপাথৰ পৰা তুলি আনি নিজৰ সন্তানৰ দৰে তুলিতালি ডাঙৰ-দীঘল কৰিছিল। আভা বৰুৱাৰ স্বামীৰ এক মটৰ দুৰ্ঘটনাত মৃত্যু হৈছিল আৰু তেওঁ বিশ্বাস কৰে যে দুৰ্ঘটনাৰ আঁৰত চলিহাৰ হাত আছে। সেয়েহে দুয়োখন ঘৰেই কুঁৱলী আৰু নিহাৰৰ মিলনত বাধা হৈ থিয় দিলে। ঘৰৰ সিদ্ধান্ত নিৰবে মানি লৈ কুঁৱলী ভৰ্তি হ’ল চিকিৎসা মহাবিদ্যালয়ত চিকিৎসা শাস্ত্ৰ পঢ়িবলৈ আৰু নিহাৰ গ’ল দিল্লীলৈ বিজিনেচ মেনেজমেণ্ট পঢ়িবলৈ।

কিছু বছৰ পিছত নিহাৰৰ শিক্ষা সমাপ্ত কৰি ঘুৰি আহি দেউতাৰ ব্যৱসায়ৰ কামত লাগে। এদিন ফেক্টৰীত আঘাতপ্ৰাপ্ত শ্ৰমিক এজনক লৈ হাস্পাতাললৈ আহোঁতে ডাক্তৰৰ সাজত কুঁৱলীক লগ পায়। দুয়োৰো মাজত পুনৰ পূৰ্বৰ প্ৰেমে গা কৰি উঠে। এদিন চলিহাই গুডাম ঘৰ পৰিদৰ্শন কৰোঁতে তাত কিছুমান চোৰাং সামগ্ৰী লুকাই থোৱা দেখা পায়, যিবোৰ সামগ্ৰী আচলতে তৰুণেই মজুত কৰি ৰাখিছিল। চলিহাৰ হাৰ্ট এটেক হোৱাত হাস্পাতালত ভৰ্তি কৰোৱা হয়। ডাক্তৰ কুঁৱলীৰ যত্নত চলিহা লাহেলাহে সুস্থ হৈ উঠে।

তৰুণৰ অপকৰ্ম প্ৰকাশ পোৱাত সি প্ৰতিশোধ পৰায়ণ হৈ উঠে। লগতে এই কথাও প্ৰকাশ পায় যে কুঁৱলীৰ দেউতাৰ মটৰ দুৰ্ঘটনাৰ আঁৰত চলিহা নহয়, তৰুণহে জড়িত আছিল। তৰুণে কুঁৱলীক অপহৰণ কৰি লৈ যায়। কুঁৱলীক উদ্ধাৰ কৰিবলৈ নিহাৰ তৰুণৰ আড্ডাত উপস্থিত হয়। সহায় কৰিবলৈ আগবাঢ়ি আহে বস্তিৰ যুৱকৰ দল এটাও। যুৱকৰ দলটো আৰু তৰুণৰ দলটোৰ মাজত ভয়ানক মাৰপিত হয় আৰু তৰুণৰ মৃত্যু হয়। অৱশেষত নিহাৰ আৰু কুঁৱলীৰ মিলনেৰে ছবিখনৰ সুখী পৰিসমাপ্তি ঘটে।

অভিনয় শিল্পী

নিকুমণি বৰুৱা
মৃদুল ভূঞা
বৰষাৰাণী বিষয়া
বিজন শইকীয়া
অংশুমান বৰুৱা
নীনা বৰা
ভাৰ্গৱ কটকী
নিৰেণ শৰ্মা
কমলৰাণা শৰ্মা
হিৰণ্য ডেকা
জয়ন্ত দাস
ৰীণা বৰা
সিদ্ধাৰ্থ মুখাৰ্জী
জুৰি দেৱী
দিলীপ বড়ো
মুন্না আহমেদ
অসীম বৈশ্য
নিৰেণ শৰ্মা
অংকুৰ বিষয়া

সংগীত

ছবিখনৰ সংগীত পৰিচালনা চাৰু গোহাঁই, ভূপেন উজীৰ, জয়ন্ত দাস, জিতুল সোণোৱাল, অশোক কুমাৰ বিষয়াৰ। আবহ সংগীত ৰচনা কৰিছিল জয়ন্ত পাঠকে।

তথ্যউৎস

বাহ্যিক সংযোগ

শ্ৰেণী:অসমীয়া চলচ্চিত্ৰ
শ্ৰেণী:১৯৯০ দশকৰ অসমীয়া চলচ্চিত্ৰ
শ্ৰেণী:১৯৯৯ বৰ্ষৰ চলচ্চিত্ৰ
তানখন

তানখন বৌদ্ধ বিহাৰসমূহত ওলোমাই ৰখা এখন পৱিত্ৰ কাপোৰ৷ বৌদ্ধ বিহাৰসমূহত এই তানখন নামে ঠেক অথচ দীঘল কাপোৰ এখন ওলোমাই থোৱাৰ অন্তৰালত এক কাহিনী আছে৷

জনশ্ৰুতি

এবাৰ এগৰাকী দুখীয়া মহিলাই তেওঁৰ আৰাধ্য ভগৱান বুদ্ধদেৱ গাঁৱৰ মাজেৰে পাৰ হৈ যাব বুলি শুনিলে৷ গাঁৱৰ ৰাইজে বুদ্ধদেৱক দিবলৈ খাদ্যবস্তু আৰু কাপোৰ যোগাৰ কৰিলে৷ অকলশৰীয়া মানুহগৰাকীৰো বুদ্ধদেৱক কিবা দিবলৈ মন গ’ল আৰু তেওঁ তেওঁৰ সমান্য সাঁচতীয়া পইচাৰে অলপ কপাহ কিনি, তাৰপৰা সূতা কাটি, এখন ঠেক সৰু কাপোৰ বৈ উলিয়ালে৷ সময়ত বুদ্ধদেৱ গাঁৱলৈ আহিল আৰু সকলোৱে খাদ্যবস্তু আৰু কাপোৰ দিবলৈ জুম বান্ধিলে৷ মানুহগাৰাকীয়েও জুমৰ মাজতে সোমাই বুদ্ধদেৱক সেই সৰু কাপোৰখন বৰ আগ্ৰহেৰে দিলে৷ পিছে, কাপোৰখনৰ আকাৰ দেখি সকলোৱে ঠাট্টা কৰি হাঁহিবলৈ ধৰিলে৷ কিন্তু বুদ্ধদেৱে বৰ আগ্ৰহেৰে সেই কাপোৰখন ল’লে আৰু সেই কাপোৰখনেই সকলোতকৈ উত্তম আৰু পৱিত্ৰ কাপোৰ বুলি সকলোকে জনাই দিলে কাৰণ সেই কাপোৰখনত মানুহগৰাকীৰ জীৱনৰ সমস্ত সাঁচতীয়া ধন আৰু ভক্তি সোমাই আছিল৷ তেতিয়াৰ পৰাই এই ঠেক কাপোৰখন অৰ্থাৎ তানখন বৌদ্ধ বিহাৰত ওলোমাই থোৱাৰ ৰীতি প্ৰচলিত হ’ল৷ টাই মহিলাসকল বোৱা-কটাত নিপুণ৷ তেওঁলোকে নানাৰঙী সূতাৰে নিজৰ সকলো বস্ত্ৰ তৈয়াৰ কৰি ল’ব পাৰে৷ কাতি মাহত পয় কাথিন উৎসৱ পালন কৰি তেওঁলোকে ভিক্ষুৰ বাবে কাপোৰ বয়৷ টাই শিপিনীয়ে বোৱা ’তানখন’ কাপোৰত সুন্দৰ ফুল আৰু নক্সা দেখিবলৈ পোৱা যায় তানখন কাপোৰত লতাজাতীয় ফুল তোলা নহয়৷

বয়ন ৰীতি

নিজে সূতা কাটি প্ৰাকৃতিকভাবে ঘৰতে লতা, শিপা, বাকলি আদিৰ পৰা ৰং তৈয়াৰ সূতাবোৰত ৰং দি কৰি টাই শিপিনীয়ে পৱিত্ৰ ’তানখন’ তৈয়াৰ কৰে৷ তানখনসমূহ সাধাৰণতে বগা ৰঙৰ আৰু বহলে দুই ফুট বা ডেৰফুটতকৈ অলপ বেছি৷ দীঘলৰ পৰিমাণ শিপিনীয়ে নিজৰ ইচ্ছামতে কৰিব পাৰে৷ একোখন তানখনত কেইবাধৰণৰ নক্সা আৰু ফুল দিব পাৰে৷ নক্সা বা ফুল দিবলৈ ৰঙীন সূতা ব্যৱহাৰ কৰে৷ একোটা নক্সা বা এশাৰী ফুলৰ পাছত বাঁহৰ মিহি কাঠিৰে তিনিশাৰীমান বৈ দিয়া হয়৷ তানখনবোৰত ফুলৰ বাহিৰেও পেগোদা, স্তুপ, বৌদ্ধ বিহাৰ, বিভিন্ন জীৱ-জন্তু, যেনে, বাঘ, সিংহ, মেকুৰী, ম’ৰা চৰাই আদিৰ ছবি দিয়া হয়৷ থাইলেণ্ডৰ বৌদ্ধ বিহাৰসমূহৰ তানখনবোৰত হাতী, ঘোঁৰা, সিংহ আদি জীৱ-জন্তুৰ ছবি দিয়াৰ উপৰি ফুলৰ নক্সা দিয়া হয়৷ ফুলবোৰ জ্যামিতিক আকৃতিৰ৷ সাধাৰণতে তাখনৰ ৰং বগা যদিও আজিকালি বেলেগ বেলেগ ৰঙৰ তানখনো দেখিবলৈ পোৱা যায়৷

তথ্য সংগ্ৰহ

শ্ৰেণী:বৌদ্ধ ধৰ্ম
ছাৰা-লৰেইন ৰিয়েক

ছাৰা-লৰেইন কেচেল (ইংৰাজী: Sarah-Lorraine Kessel; জন্ম: ১৫ নৱেম্বৰ ১৯৯২) এগৰাকী জাৰ্মান মডেল আৰু সৌন্দৰ্য প্ৰতিযোগিতাৰ খিতাপ বিজয়ী। ২০১২ চনত তেওঁ মিছ বাভেৰিয়াৰ খিতাপ জয় কৰে আৰু হালেত অনুষ্ঠিত মিছ জাৰ্মানী প্ৰতিযোগিতাত অংশগ্ৰহণ কৰে। তেওঁ মিছ জাৰ্মানী ইউনিভাৰ্ছ ২০১৫ৰ মুকুট পিন্ধিবলৈ সক্ষম হৈছিল আৰু মিছ ইউনিভাৰ্ছ ২০১৫ প্ৰতিযোগিতাত জাৰ্মানীক প্ৰতিনিধিত্ব কৰিছিল।

কেৰিয়াৰ

ছাৰা-লৰেইন ৰিয়েকৰ জন্ম ১৯৯২ চনৰ ১৫ নৱেম্বৰত জাৰ্মানীৰ হাইডেনহেইমত হৈছিল। ২০০১ চনত তেওঁৰ পৰিয়াল ছিৰগেনষ্টাইন নামৰ এটা সৰু বাভেৰিয়ান গাঁৱলৈ স্থানান্তৰিত হোৱাৰ পূৰ্বে তেওঁ দক্ষিণ কোৰিয়া, মালয়েছিয়া, চুইডেন আৰু আমেৰিকাত ডাঙৰ-দীঘল হৈছিল।

২০১২ চনত ৰিয়েকে মিছ বাভেৰিয়াৰ খিতাপ জয় কৰে আৰু হালেত অনুষ্ঠিত মিছ জাৰ্মানী প্ৰতিযোগিতাত অংশগ্ৰহণ কৰে। মিছ জাৰ্মানী অৰ্গেনাইজেচনে তেওঁক 'মিছ ইণ্টাৰনেট' সন্মানেৰে সন্মানিত কৰিছিল।

মিছ বাভেৰিয়া হিচাপে কাৰ্যনিৰ্বাহ কৰি থকাৰ সময়ত তেওঁ ফুৰ্থৰ ইউৰোমেড ক্লিনিকৰ সহযোগত জৰায়ুৰ মুখৰ কৰ্কট ৰোগৰ সজাগতা আৰু প্ৰতিৰোধ প্ৰকল্পৰ এগৰাকী ৰাষ্ট্ৰদূত তথা প্ৰতিষ্ঠাপক হিচাপে কাম কৰিছিল।

২০১৫ চনৰ ১১ অক্টোবৰত বনৰ ডৰমেৰো হোটেলত ৰিয়েকক মিছ জাৰ্মানী ইউনিভাৰ্ছ ২০১৫ৰ মুকুট পিন্ধোৱা হয়। মিছ জাৰ্মানী হিচাপে তেওঁ ২০ ডিচেম্বৰ ২০১৫ত প্লেনেট হলিউড লাছ ভেগাছত অনুষ্ঠিত মিছ ইউনিভাৰ্ছ ২০১৫ প্ৰতিযোগিতাত প্ৰতিদ্বন্দ্বিতা কৰিছিল।

ৰিয়েক ব্যৱসায় আৰু আইন বিষয়ৰ স্নাতক আৰু তেওঁ মানৱ অধিকাৰৰ অধিবক্তা হোৱাৰ উচ্চাকাংক্ষা পোষণ কৰে।

২০১৮ চনত কেচেলে জাৰ্মান ফুটবল খেলুৱৈ বেঞ্জামিন কেচেলৰ সৈতে বিবাহপাশত আবদ্ধ হয়।

তথ্যসূত্ৰ

বাহ্যিক সংযোগ

"Sarah-Lorraine Riek darf für Deutschland zur Miss-Universe-Wahl", Noise, 17 October 2015.
"Sarah-Lorraine Riek: Erst Model, dann Anwältin für Menschenrechte?", Heidenheimer Zeitung, 11 April 2016.
গ্ৰীনউইছ মান সময়+০৫:৩০

গ্ৰীনউইছ মান সময়+০৫:৩০ চমুকৈ গ্ৰী.মা.স.+৫.৩০ গ্ৰীনউইছ মান সময় নিৰূপনৰ এক পৰিচয়ক। এই সময় ভাৰত আৰু শ্ৰী লংকাত ব্যৱহৃত হয়। এই সময় গ্ৰীনউইছ মান সময়তকৈ ৫.৩০ ঘণ্টা আগত. কুনলুম সময় ক্ষেত্ৰৰ বাবে ইয়াক ব্যৱহাৰ কৰা হয়।

মান সময় হিচাপে

দক্ষিণ এছিয়া

ভাৰত (নতুন দিল্লী, মুম্বাই, কলকাতা, চেন্নাই) - ভাৰতীয় মান সময়
শ্ৰীলংকা - শ্ৰীলংকাৰ মান সময়।

তথ্য সংগ্ৰহ

শ্ৰেণী:সময় অঞ্চল

es:Huso horario#UTC+05:30, E†
নয়নদীপ ডেকা বৰুৱা

নয়নদীপ ডেকা বৰুৱা হৈছে এজন অসমীয়া গণিতজ্ঞ। তেওঁ এজন আন্তঃৰাষ্ট্ৰীয় খ্যাতিসম্পন্ন এজন সংখ্যাতত্ত্ববিদ। শ্ৰীনিৱাস ৰামানুজনৰ গণিতৰ সৈতে জড়িত কৰ্মৰাজিৰ বাবে তেওঁ জনাজাত। বিশেষকৈ তেওঁ সহযোগীসকলৰ সৈতে লগ লাগি বিভিন্ন পদ্ধতিৰে বিভিন্ন বিভাজন ফলনৰ ৰামানুজন-সদৃশ সৰ্বাংগসম সম্পৰ্ক(Ramanujan type congruences)ৰ বিকাশ সাধন কৰিছে। তেওঁ বৰ্তমান তেজপুৰ বিশ্ববিদ্যালয়ৰ গণিত বিভাগৰ এজন অধ্যাপক।

উদ্ধৃতিসমূহ

সৰুৰে পৰাই অংক কৰি ভালেই পাইছিলোঁ। অংক এটা কৰোঁতে নিজাববীয়াকৈ চিন্তা কৰাৰ বাট এটা পাইছিলোঁ, সেই কথাটোৱে মোক আকৰ্ষণ কৰিছিল। টান অংক একোটাৰ উত্তৰ উলিয়াব পাৰি বিমল আনন্দ পাইছিলোঁ।
ধনাত্মক অখণ্ড সংখ্যা এটাক দুটা, চাৰিটা, ছটা আদি পূৰ্ণবৰ্গৰ যোগফল হিচাপে কিমান ধৰণে লিখিব পাৰি আদি সূত্ৰ ... ৰ তত্ত্বেৰে সহজকৈ প্ৰমাণ কৰিব পাৰি। কেৱল সেয়াই নহয় বিভিন্ন সংখ্যাতাত্ত্বিক ফলনবোৰৰ মাজৰ সম্পৰ্কবোৰ বুজাতো ই যথেষ্ট সহায়ক। যেতিয়া নিজাববীয়াকৈ কিছুমান মাপাংকীয় সমীকৰণ প্ৰমাণ কৰিব পাৰিলোঁ, থেটা ফলন আৰু অবিৰত ভগ্নাংশ আদিৰ নতুন কেইটামান সুস্পষ্ট মান নিৰ্ণয় কৰিব পাৰিলোঁ, তেতিয়া আত্মবিশ্বাস বাঢ়িল আৰু বিষয়টো ভাল পাবলৈ ধৰিলোঁ।
ড◦ ভবেন্দ্ৰনাথ শইকীয়াৰ লেখাবোৰ মোৰ অতিকে প্ৰিয়, বিশেষকৈ গল্পবোৰ। তেখেতৰ গল্প নিৰ্মাণৰ যি অপূৰ্ব শৈলী, মনত দকৈ সাঁচ বহুৱাব পৰা যি বাস্তৱসন্মত চৰিত্ৰৰ সৃষ্টি, পাঠকক বহু দেৰিলৈকে ভবাই তুলিব পৰা গল্পৰ পৰিণতি, সেইবোৰ বৰ আকৰ্ষণীয় বুলি ভাবোঁ।
Ernest Hemingway ৰ The Old man and the Sea হ’ল মোৰ এখন প্ৰিয় কিতাপ। হাৰ নমনা চাণ্টিয়াগ' যেন সকলোৰে গভীৰ প্ৰেৰণাৰ উৎস।
গণিত বিষয়টো এক বিমূৰ্ত বিজ্ঞান বুলিয়েই ভাবোঁ। আনকি প্ৰায়োগিক প্ৰয়োজনৰ বাবে বিকশিত গণিতৰ অংশটোও অবিমিশ্ৰিত ভাৱেহে আৰম্ভ হয়।

উৎস

শ্ৰেণী:অসমীয়া গণিতজ্ঞ
শ্ৰেণী:অসমৰ ব্যক্তি
শ্ৰেণী:অসমৰ গণিত লেখক
দীপ্তি সতী

দীপ্তি সতী এগৰাকী ভাৰতীয় অভিনেত্ৰী আৰু মডেল যিয়ে প্ৰধানকৈ মালয়ালম ছবিত অভিনয় কৰে। মাৰাঠী, কানাড়া, তামিল আৰু তেলেগু ছবিতো অভিনয় কৰিছে। ২০১৫ চনত নী-না ছবিৰে অভিনয়ত অভিষেক ঘটায়।

দীপ্তিয়ে জাগুয়াৰ, ছ’লো, লাকি আৰু ড্ৰাইভিং লাইচেন্সকে ধৰি ছবিত অভিনয় কৰিছিল। ২০১৯ চনত পাৰ্লিছৰ সৈতে ৱেবত অভিষেক ঘটা দীপ্তিয়ে টেলিভিছন শ্ব’তো বিচাৰক হিচাপে কাম কৰি আহিছে।

আৰম্ভণি জীৱন

দীপ্তী সতী মুম্বাইত জন্মগ্ৰহণ কৰিছিল। তেওঁৰ পিতৃ দিব্যেশ সতী উত্তৰাখণ্ডৰ নৈনিতালৰ বাসিন্দা হোৱাৰ বিপৰীতে মাতৃ মাধুৰী সতী কেৰেলাৰ কোচিৰ বাসিন্দা।

দীপ্তি সতীয়ে মুম্বাইৰ আন্ধেৰী (ই)ৰ কেনোছা কনভেণ্ট হাইস্কুলৰ পৰা স্কুলীয়া শিক্ষা গ্ৰহণ কৰে আৰু মুম্বাইৰ ছেইণ্ট জেভিয়াৰ কলেজৰ পৰা ব্যৱসায় প্ৰশাসনত স্নাতক ডিগ্ৰী লাভ কৰে।

সৌন্দৰ্য্য প্ৰতিযোগিতা

২০১২ চনত ইম্প্ৰেছাৰিঅ’ মিছ কেৰালা
২০১৩ চনত নেভি কুইন
২০১৪ চনত ভাৰতীয় ৰাজকুমাৰী – প্ৰথম ৰানাৰ্ছ আপ
ফেমিনা মিছ ইণ্ডিয়া ২০১৪ – মিছ টেলেণ্টেড ২০১৪ আৰু মিছ আইৰন মেডেন ২০১৪।

কৰ্মজীৱন

দীপ্তি সতিয়ে পেণ্টালুন ফ্ৰেছ ফেচ হাণ্ট নামৰ প্ৰতিযোগিতা এখনৰ জৰিয়তে মডেলিং কেৰিয়াৰ আৰম্ভ কৰিছিল। দীপ্তি সতীয়ে ইম্প্ৰেচাৰিয়া মিছ কেৰালা ২০১২ খিতাপ লাভ কৰে। তেওঁ ফেমিনা মিছ ইণ্ডিয়া ২০১৪ৰ শীৰ্ষ দহখন চূড়ান্ত প্ৰতিযোগীৰ ভিতৰত অন্যতম আছিল আৰু মিছ টেলেণ্টেড ২০১৪ আৰু মিছ আইৰন মেডেন ২০১৪ খিতাপও লাভ কৰিছিল।
২০১৩ চনৰ নেভি কুইন খিতাপও লাভ কৰে আৰু ২০১৩ চনৰ ভাৰতীয় ৰাজকুমাৰী প্ৰতিযোগিতাত প্ৰথম ৰানাৰ্ছ আপ হয়। দীপ্তি সতী কথক নামৰ ভাৰতীয় শাস্ত্ৰীয় নৃত্যৰ প্ৰশিক্ষিত নৃত্যশিল্পীৰ লগতে ভাৰতনাট্যম আৰু তিনি বছৰ বয়সৰ পৰাই প্ৰশিক্ষণ লৈ আহিছে।

২০১৫ চনত লাল জোচেৰ পৰিচালনাত নিৰ্মিত মালয়ালম চিনেমা নী-নাত বিজয় বাবু আৰু এন অগাষ্টিনৰ সৈতে অভিনয়ত আত্মপ্ৰকাশ কৰিছিল দীপ্তি সতীয়ে। তেওঁৰ শক্তিশালী টমবয়ছ চৰিত্ৰৰে দৰ্শকক আপ্লুত কৰিছিল।

বঁটা আৰু মনোনয়ন

বছৰ
বঁটাৰ শ্ৰেণী
বঁটা প্ৰদান কৰা কাম
ফলাফল
২০১৫ Asianet Film Awards বছৰৰ শ্ৰেষ্ঠ নতুন মুখ মহিলা নী-না

৫ম দক্ষিণ ভাৰতীয় আন্তঃৰাষ্ট্ৰীয় চলচ্চিত্ৰ বঁটা শ্ৰেষ্ঠ আত্মপ্ৰকাশ অভিনেত্ৰী

Vanitha Film Awards শ্ৰেষ্ঠ আত্মপ্ৰকাশ অভিনেত্ৰী

Asiavision Awards শ্ৰেষ্ঠ আত্মপ্ৰকাশ অভিনেত্ৰী

IIFA Utsavam অগ্ৰণী ভূমিকাত অভিনয় মহিলা

একাদশ ৰামু কৰিত বঁটা বিশেষ জুৰী বঁটা

তথ্য সংগ্ৰহ

শ্ৰেণী:ভাৰতীয় অভিনেত্ৰী
শ্ৰেণী:ভাৰতীয় মডেল
কুম্মি নৃত্য

কুম্মি নৃত্য ভাৰতৰ তামিলনাডু আৰু কেৰালাত প্ৰচলিত এবিধ লোকনৃত্য। সেই অঞ্চলত এই নৃত্য বেছ জনপ্ৰিয়। পুৰুষ-মহিলা উভয়েই এই নৃত্যত অংশগ্ৰহণ কৰে। তামিল পুৰুষ আৰু মহিলাই এটা বৃত্তত এই নৃত্য কৰে। অঞ্চল ভেদে নৃত্যৰ ধৰণ বেলেগ বেলেগ হ’ব পাৰে। কোনো কোনো ঠাইত ই অতি সহজ, য’ত ছন্দময় তালত হাতচাপৰি বজাই বা ঢোলৰ ছেঁৱত নচা হয়। আন কোনো ঠাইত নৃত্য শিল্পীসকলে বিভিন্ন ধৰণৰ কৃষি শস্য চপোৱাৰ অনুকৰণত নৃত্যৰ ভংগিমা দেখুৱায়। এই নৃত্যত প্ৰায়ে গীত সংযোজন কৰা হয়। কুম্মি নৃত্যৰ সৈতে গোৱা গীতক কুম্মি গীত বোলে। কুম্মি নৃত্য উৎসৱৰ সময়ত পৰিৱেশন কৰা হয়। এই নৃত্য শ্ৰীলংকাত থকা তামিলসকলৰ মাজতো অনুষ্ঠি হয়। কুম্মি গীত আধুনিক যুগত কুথিয়োত্তম উৎসৱৰ জনপ্ৰিয় সংযোজন হৈ পৰিছে। কুম্মি শব্দটোৰ উৎপত্তি তামিল শব্দ “কম্মাই’’ৰ পৰা হৈছে। কম্মাই শব্দৰ অৰ্থ হাতচাপৰি বজাই নৃত্য কৰা। যেতিয়া সমাজত বাদ্যযন্ত্ৰ উদ্ভাৱন হোৱা নাছিল, তেতিয়াই এই নৃত্যৰ উৎপত্তি হৈছিল। গতিকে, ই অতি প্ৰাচীন নৃত্য।

নৃত্যৰ ধৰণ

নৃত্য আৰম্ভ হোৱাৰ আগতে এগৰাকী গাঁৱৰ মহিলাই জনপ্ৰিয় গীত এটা আৰম্ভ কৰে। লগে লগে সেই গীতত সংগত কৰিবলৈ আন কিছুমানে গীত গায় আৰু সময়ৰ প্ৰতি লক্ষ্য ৰাখিবলৈ বা গীতৰ তাল ৰাখিবলৈ গীতটি গাই গাই হাত চাপৰি বজাই যোগদান কৰে। গীত পৰিবেশন কৰে বৃত্তাকাৰে নাচি থকা মহিলাসকলে। পুৰুষসকলে যোগদান কৰিলেও তেওঁলোক বৃত্তৰ বাহিৰত থাকি আন এটা বৃত্ত গঠন কৰি নৃত্যত অংশ লয়। তেওঁলোকৰ প্ৰত্যেকৰে হাতত একোডাল লাঠি থাকে। দুই ধৰণৰ কুম্মি নৃত্যত দুই ধৰণৰ শৈলী প্ৰয়োগ কৰা হয়। সৰল কুম্মি নৃত্যত মহিলাসকলে বৃত্তাকাৰে থিয় হৈ ছন্দময়ভাৱে হাত চাপৰি বজাই নাচে ভৰি সঞ্চালন কৰে। নৃত্যৰ খোজবোৰো পুনৰাবৃত্তিমূলক; হাতত হাত ধৰি আগবাঢ়ি যায় আৰু কুঁজা হৈ হাত চাপৰি বজায়। এগৰাকী মহিলাই প্ৰিয় গীত এটাৰে গায়কীৰ নেতৃত্ব দিয়ে আৰু বাকীসকলে নৃত্য কৰিবলৈ লয়। প্ৰতিজনী অংশ লোৱা মহিলাই পাল পাতি গীতটিৰ এটা নতুন শাৰী গায় আৰু এইদৰে সকলোৱে ভাগৰি পৰিলে নৃত্য বন্ধ হৈ যায়। কুম্মি নৃত্যত মুখৰ ভাব প্ৰকাশেই গুৰুত্বপূৰ্ণ ভূমিকা পালন কৰে। কুম্মি নৃত্যৰ অনুশীলন আৰু পৰিৱেশন বিভিন্ন শৈলীত কৰিব পাৰি যেনে- পুনথাট্টি কুম্মি, দীপা কুম্মি, কুলাৱৈ কুম্মি, কাদিৰ কুম্মি, মুলাইপাৰী কুম্মি, ইত্যাদি।

তথ্য সূত্ৰ

শ্ৰেণী:ভাৰতৰ লোকনৃত্য
কুল কমল সেনাপতি

ড° কুল কমল সেনাপতি এগৰাকী অসমীয়া অনুবাদক৷ তেওঁৰ দ্বাৰা অনূদিত গ্ৰন্থ- “ইকিগাই : দ্য জাপানীজ চিক্ৰেট টু এ লং এণ্ড হেপ্পী লাইভ”, “মনোভাবেই সকলো” আদি৷

উদ্ধৃতিসমূহ

মনোভাবেই সকলো

যেতিয়া আপুনি জীৱনত কোনো এক নতুন স্থিতি লয় (নতুন উচ্চতাত উপনীত হ’ব বিচাৰে) তেতিয়া এনেকুৱা সমস্যাৰ সৈতে মোকাবিলা আপুনি কৰিবই লাগিব। আপুনি এই সত্যৰ সন্মুখীন হ’ব লাগিব যে কিছুমান লোকে আপোনাৰ সিদ্ধান্তক অস্বীকাৰ কৰিব। মই এইটোও শিকিছিলোঁ যে নতুন দিশত আগবাঢ়িবলৈ হ’লে আপুনি প্ৰায়ে আপোনাৰ জীৱনৰ কিছুমান বস্তু এৰি দিবলগীয়া হ’ব আৰু আপুনি কেইখোজমান পিছলৈ যাবলগীয়াও হ’ব পাৰে।
মনোভাবৰ দ্বাৰা সকলো সম্ভৱ হয়!
যেতিয়া আপুনি এনেদৰে চিন্তা কৰে, কথা কয় আৰু কাম কৰে যাতে ই আপোনাক সফলতা লাভ কৰাত সহায় কৰিব, তেতিয়া আপুনি জানি লওক যে আপুনি আপোনাৰ পূৰ্ণ শক্তি প্ৰয়োগ কৰিছে আৰু আপুনি আপোনাৰ জীৱনত অসাধাৰণ ফলাফল প্ৰাপ্তিৰ পথত গৈ আছে।
আপোনাৰ মনোভাব হ’ল আপোনাৰ সেইখন খিৰিকী; যাৰ জৰিয়তে আপুনি সমগ্ৰ পৃথিৱীখন দেখা পায়।
মই আপোনাক নিশ্চয়কৈ অলপ উৎসাহ দিব পাৰোঁ। আৰু আন মানুহেও আপোনাক উৎসাহিত কৰিব পাৰে। কিন্তু শেষত, আপোনাক আপোনাৰ নিজৰ বাহিৰে কোনেও সহায় কৰিব নোৱাৰে।
আপুনি, আৰু কেৱল আপুনিয়েই আপোনাৰ মনোভাব নিয়ন্ত্ৰণ কৰিব পাৰে।
আমি যি ভাবোঁ, আমি সেইটোৱেই হৈ পৰোঁ৷
আমি যি বিষয়ে চিন্তা কৰোঁ সেয়াই হৈ পৰোঁ৷
যেতিয়া আমি নিজৰ ওপৰত বিশ্বাস ৰাখি ইতিবাচক ভাবত আমাৰ ধ্যান কেন্দ্ৰীভূত কৰোঁ, তেতিয়া আমাৰ লক্ষ্য প্ৰাপ্ত কৰিব পাৰোঁ।
আজি আপুনি য’ত আছে, তালৈ আপোনাৰ বিশ্বাস আৰু চিন্তাৰ ভিত্তিতহে আহি উপনীত হৈছেহি, আৰু এই স্থিতিৰ পৰা আগলৈও, আপোনাৰ চিন্তাইহে এইটো নিশ্চিত কৰিব যে ভৱিষ্যতলৈ আপুনি ক’ত থাকিবগৈ৷
যিবোৰ ছবিয়ে আপোনাৰ মনত আধিপত্য বিস্তাৰ কৰি আছে, সেইবোৰৰ ওপৰত সদায়েই আপোনাৰ নিয়ন্ত্ৰণ থাকে।
বিপৰ্যয়ে আমাৰ লুকাই থকা সম্ভাৱনাক উলিয়াই আনে।
এটা ডাঙৰ মনোভাব ৰাখিবলৈ প্ৰতিভা, ধন বা ভাল চেহেৰাৰ প্ৰয়োজন নাই। আপুনি মাত্ৰ উচ্চ শক্তিৰ, ইতিবাচক সঁহাৰি ব্যৱহাৰ কৰাৰ অভ্যাস গঢ়ি তুলিব লাগিব, আৰু তেতিয়া আপুনিও মই পোৱা ধৰণেই উত্তেজনাপূৰ্ণ ফলাফল পাবলৈ ধৰিব!
অভিযোগ কৰাটো আমাৰ জীৱনত প্ৰত্যাহ্বানৰ সন্মুখীন হোৱাৰ উপায় নহয়৷
নিজৰ ভয়ৰ পৰা পলায়ন কৰাটো পৰাজিত হোৱাৰ ৰণকৌশল।
“বিফলতা” বুলি কোনো বস্তুৱেই নাই— কেৱল পৰিণামহে আছে, যি আনবোৰ সফলতাতকৈ কিছু অধিক সফল। বিফলতাৰ অৰ্থ এইটো নহয় যে আপুনি আপোনাৰ প্ৰচেষ্টাৰ অন্তিম ক্ৰমত উপনীত হৈছে আৰু আগলৈ সেই সফলতা সম্ভৱ নহয়। সফলতা তেতিয়াহে অসম্ভৱ যেন লাগিব, যেতিয়া আপুনি হাৰ মানিব। হাৰ মনাটো চূড়ান্ত সিদ্ধান্ত। কিন্তু প্ৰতিশ্ৰুতিবদ্ধতা আৰু অধ্যৱসায়ৰ সৈতে অব্যাহত ৰখা প্ৰচেষ্টা সফলতালৈ পৰিৱৰ্তন হ’ব পাৰে৷
জীৱন হৈছে জয়-পৰাজয়ৰ এক দীঘলীয়া শাৰী, আৰু এয়া আনকি আটাইতকৈ সফল লোকৰ ক্ষেত্ৰতো প্ৰযোজ্য। বিজয়ীসকল হ’ল সেই সকল যিকলে জানে যে জীৱনত কোনো শিশুৰ দৰে, খোজ কঢ়াৰ আগতে চোঁচৰা —আৰু দৌৰবলৈ শিকাৰ আগতে খোজ কাঢ়িব লাগিব। ইমানেই নহয়, প্ৰতিটো নতুন লক্ষ্যই বিফলতাৰ এক নতুন সংহতি কঢ়িয়াই আনে। এইটো আপোনাৰ ওপৰত নিৰ্ভৰ কৰে যে আপুনি এইধৰণৰ হতাশাবোৰক অস্থায়ী বিফলতা আৰু প্ৰত্যাহ্বান হিচাপে গণ্য কৰে, নে সেয়া অতিক্ৰম কৰিবলৈ দুৰ্লংঘ্য বাধা হিচাপে গণ্য কৰে।
যদি আপুনি ইতিবাচক আৰু উৎসাহী মনৰ হয়, তেন্তে মানুহে আপোনাৰ সৈতে সময় কটাব বিচাৰিব।
আপুনি সম্মুখীন হোৱা প্ৰতিজন ব্যক্তিক মৰ্যাদা আৰু সন্মান সহকাৰে ব্যৱহাৰ কৰক।

উৎস

শ্ৰেণী:অসমৰ ব্যক্তি
১০ মে'

ঘটনাৱলী

১৯০১- বিজ্ঞানী জগদীশ চন্দ্ৰ বসুয়ে লণ্ডনত উদ্ভিদ আৰু প্ৰাণীৰ সংগতি প্ৰদৰ্শন কৰে।
১৯৮১- মুম্বাইত প্ৰথম নৈশ ক্ৰিকেট অনুষ্ঠিত হয়।
১৯৯৪- আফিকাৰ প্ৰথমজন কৃষ্ণাঙ্গ ৰাষ্ট্ৰপতি ৰূপে নেলছন মেণ্ডেলাই শপত গ্ৰহণ কৰে।

জন্ম

১৯২৭ - নয়নতৰা চেহগল, ভাৰতীয় ইংৰাজী লেখিকা।
১৯৫৭ - উমাশ্ৰী, ভাৰতীয় অভিনেত্ৰী আৰু ৰাজনীতিবিদ।
১৯৬৯ - লোটে শ্বেৰিং, ভূটানৰ ৰাজনীতিবিদ আৰু চিকিৎসক।

মৃত্যু

১৯৭৭ - গিৰিধৰ শৰ্মা, অসম সাহিত্য সভাৰ প্ৰাক্তন সভাপতি।
১৯৯৮ - কাঞ্চন বৰুৱা, অসমীয়া ঔপন্যাসিক।
২০০২ - কাইফি আজমী, ভাৰতীয় কবি আৰু গীতিকাৰ।
২০২০ - গোকুল পাঠক, অসমৰ লোকশিল্পী, সাহিত্যিক তথা সাংবাদিক।
২০২২ - শিৱকুমাৰ শৰ্মা, ভাৰতীয় সন্তুৰ বাদক।

দিৱস

শিশু দিৱস (মালদ্বীপ)
বিশ্ব পৰিভ্ৰমী তথা প্ৰৱজনকাৰী পক্ষী দিৱস
জাতীয় দিৱস (ইজৰাইল)

শ্ৰেণী:মে'
শ্ৰেণী:ইংৰাজী বৰ্ষপঞ্জীৰ দিন
ছ’ফী টাৰ্ণাৰ

ছ’ফী বেলিন্দা টাৰ্ণাৰ (ইংৰাজী: Sophie Belinda Turner; জন্ম: ২১ ফেব্ৰুৱাৰী, ১৯৯৬) এগৰাকী ইংৰাজ অভিনেত্ৰী। তেওঁ টেলিভিছন ধাৰাবাহিক গেম অৱ থ্ৰোনছ (২০১১–২০ ২০১৯)-ত চাঞ্চা ষ্টাৰ্ক হিচাপে অভিনয় জীৱনৰ পাতনি মেলে। এই চৰিত্ৰটোৰ বাবে তেওঁ ২০১৯ চনত ড্ৰামা ছিৰিজৰ শ্ৰেষ্ঠ সহযোগী অভিনেত্ৰীৰ প্ৰাইমটাইম এমি বঁটাৰ মনোনয়ন লাভ কৰিছিল।

টাৰ্ণাৰে ২০১৩ চনৰ ব্ৰিটিছ টেলিভিছন ছবি দ্য থাৰ্টিণ্থ টেলত অভিনয় কৰিছিল আৰু ২০১৩ চনত এনাদাৰ মি ছবিৰ জৰিয়তে চলচ্চিত্ৰ জগতত আত্মপ্ৰকাশ কৰিছিল। ইয়াৰ উপৰি তেওঁ বেয়াৰলি লিথেল (২০১৫) ছবিত অভিনয় কৰিছিল আৰু এক্স-মেন চলচ্চিত্ৰ শৃংখলাত (২০১৬–২০১৯) এগৰাকী যুৱতী জিন গ্ৰে বা ফিনিক্সৰ চৰিত্ৰত অভিনয় কৰিছিল।

চফি টাৰ্ণাৰ (ইংৰাজী: Sophie Turner; জন্ম: ২১ ফেব্ৰুৱাৰী ১৯৯৬) — এগৰাকী ইংৰাজ অভিনেত্ৰী।

প্ৰাৰম্ভিক জীৱন

টাৰ্ণাৰৰ জন্ম ইংলেণ্ডৰ নৰ্থাম্পটনত ২১ ফেব্ৰুৱাৰী ১৯৯৬ চনত হৈছিল। তেওঁৰ মাতৃ শ্যেলী আছিল এজনী নাৰ্ছাৰী স্কুলৰ শিক্ষয়িত্ৰী আৰু পিতৃ এণ্ড্ৰিউ আছিল এটা আন্তঃৰাষ্ট্ৰীয় পেলেত বিতৰণ কোম্পানীৰ পৰিচালন সঞ্চালক। তেওঁৰ বয়স যেতিয়া দুবছৰ আছিল, তেতিয়া তেওঁলোক ৱাৰউইকশ্বায়াৰৰ চেষ্টাৰটনলৈ স্থানান্তৰিত হৈছিল। ১১ বছৰ বয়সলৈকে তেওঁ ৱাৰউইক প্ৰিপ স্কুলত অধ্যয়ন কৰিছিল আৰু পিছলৈ স্বতন্ত্ৰ দ্য কিংছ হাই স্কুল ফৰ গাৰ্লছত ভৰ্তি হৈছিল। টাৰ্ণাৰে তিনি বছৰ বয়সৰপৰাই অভিনয় কৰি আহিছে আৰু তেওঁ প্লেবক্স থিয়েটাৰ কোম্পানীৰ এগৰাকী সদস্য। তেওঁৰ জেমছ (জন্ম ১৯৮৭) আৰু উইলিয়াম (জন্ম ১৯৮৯) নামৰ দুজন জ্যেষ্ঠ ভাতৃ আছে। গৰ্ভস্থ অৱস্থাতে তেওঁৰ যমজ সন্তানটিৰ মৃত্যু হৈছিল।

তেওঁ লিমিংটন স্পাৰ ওচৰৰ এখন ডাঙৰ এডৱাৰ্ডিয়ান ঘৰত ডাঙৰ-দীঘল হৈছিল। তেওঁ কৈছিল, "মোৰ শৈশৱটো বহুত আমোদজনক আছিল। আমাৰ গাহৰিৰ গঁৰাল, ভঁৰাল ঘৰ আৰু এটা পথাৰ আছিল আৰু আমি বোকাৰ মাজত ধেমালি কৰিছিলোঁ।" ১৬ বছৰ বয়সলৈকে গেম অফ থ্ৰোনছৰ ছেটত টাৰ্ণাৰৰ এজন শিক্ষক আছিল। তেওঁ নাট্যকলাত বি গ্ৰেডসহ পাঁচটা জিচিএচই এ-গ্ৰেড আৰু চাৰিটা বি-গ্ৰেড লাভ কৰিছিল। ২০১৭ চনৰ ১৫ অক্টোবৰত চফিৰ মাক-দেউতাকৰ ওচৰলৈ যোৱাৰ সময়ত তেওঁলোকৰ আঙঠি পিন্ধোৱা পৰ্ব সম্পন্ন হৈছিল, আৰু ২০১৯ চনৰ ১ মে'ত নেভাদাৰ লাছ ভেগাছত তেওঁলোক বিবাহপাশত আবদ্ধ হয়। বিবাহৰ পিছত টাৰ্ণাৰে জোনাছৰ উপাধি গ্ৰহণ কৰে। এই দম্পতীয়ে কিছুকাল নিউয়ৰ্ক চহৰ আৰু মিয়ামি বিচত বাস কৰিছিল। ২০১৯ চনৰ ২৯ জুনত পেৰিছত তেওঁলোকৰ দ্বিতীয়বাৰৰ বাবে বিবাহ অনুষ্ঠান অনুষ্ঠিত হয়। দম্পতীহালৰ দুগৰাকী কন্যা সন্তান আছে, যিকেইগৰাকী ২০২০ চনৰ ২২ জুলাই আৰু ২০২২ চনৰ ৫ জুলাইত জন্মগ্ৰহণ কৰিছিল।

জোনাছ ব্ৰাদাৰ্ছৰ পুনৰ মিলনৰ এলবাম হ্যাপিনেছ বিগিনছৰ বাবে জোনাছে টাৰ্ণাৰলৈ প্ৰেম পত্ৰ হিচাপে লিখা "হেচিটেট" গীতটিৰ অনুপ্ৰেৰণা আছিল টাৰ্ণাৰ।

২০২৩ চনৰ ছেপ্টেম্বৰৰ আৰম্ভণিতে জোনাছে ফ্লৰিডাৰ মিয়ামত টাৰ্ণাৰৰপৰা বিবাহ বিচ্ছেদৰ বাবে আৱেদন কৰে। পৰৱৰ্তী সময়ত টাৰ্ণাৰ আৰু জোনাছ দুয়োৱে ইনষ্টাগ্ৰামৰ জৰিয়তে এইটো এটা পাৰস্পৰিক সিদ্ধান্ত বুলি নিশ্চিত কৰে। সেই মাহৰ শেষৰফালে তেওঁ আমেৰিকা যুক্তৰাষ্ট্ৰত জন্মগ্ৰহণ কৰা তেওঁলোকৰ কন্যাক যুক্তৰাজ্যলৈ ঘূৰাই আনিবলৈ পৃথকে থকা স্বামীৰ বিৰুদ্ধে গোচৰ তৰে। কিছুসময়ৰ পাছতে গোচৰটো খাৰিজ কৰা হয়। জোনাছ আৰু টাৰ্ণাৰে ২০২৩ চনৰ অক্টোবৰত এক অস্থায়ী জিম্মা চুক্তিত উপনীত হয়।

তথ্যসূত্ৰ

বাহ্যিক সংযোগ

শ্ৰেণী:বৃটিছ অভিনেত্ৰী
সুৰেনী সেনাৰথ

সুৰেনী সেনাৰথ (১৭ জুন ১৯৫৯ – ২৬ মে' ২০২১) আছিল শ্ৰীলংকাৰ চলচ্চিত্ৰ, থিয়েটাৰ আৰু টেলিভিছনৰ এগৰাকী অভিনেত্ৰী।

পাৰিবাৰিক পটভূমি

১৯৫৯ চনৰ ১৭ জুনত শ্ৰীলংকাৰ কলম্বোত পৰিয়ালটোৰ জ্যেষ্ঠ সন্তান হিচাপে তেওঁৰ জন্ম হৈছিল। তেওঁ কালুতাৰা বালিকা ৰাষ্ট্ৰীয় বিদ্যালয় আৰু কলম্বোৰ ৰোজমিড বালিকা বিদ্যালয়ৰপৰা শিক্ষা সম্পূৰ্ণ কৰিছিল। তেওঁ আজীৱন অবিবাহিত আছিল।

তেওঁৰ পিতৃ পিয়াৰত্নে সেনাৰথ এজন চলচ্চিত্ৰ অভিনেতা আছিল। তেওঁৰ মাতৃ ইৰাংগানী আছিল এগৰাকী চলচ্চিত্ৰ প্ৰযোজক। সুৰেনীৰ এগৰাকী ভগ্নী গায়নী আৰু দুজন ভাতৃ হৰ্ষ আৰু প্ৰভাত আছিল; তেওঁলোক সকলোৱেই চলচ্চিত্ৰৰ কাম-কাজৰ সৈতে জড়িত। পিয়াৰত্নেৰ জন্ম হৈছিল ১৯২৫ চনত আৰু পিছলৈ তেওঁ অনুপ্ৰৱেশ আৰু প্ৰব্ৰজন বিভাগত কাম কৰিছিল। অভিনেতা হিচাপে পিয়াৰত্নেই ভেদিবিমা, ৰুহুণু কুমাৰী, দেহাদাকা দুকা, পিকপকেট, কেচৰা সিংহয়ো, আদা মেহেমায়ি আৰু চিৰিল মল্লী আদি ছবিত অভিনয় কৰিছিল। ২০০১ চনত তেওঁৰ মৃত্যু হয়। পিয়াৰত্নেৰ ভায়েক নৱৰত্নে সেনাৰথ শ্ৰীলংকাৰ সীমাৰক্ষী বাহিনীৰ সঞ্চালক প্ৰধান হৈ থকা সময়ত সাৰসাৱিয়া বঁটা বিচাৰকমণ্ডলীৰ সদস্য আছিল।

কেৰিয়াৰ

১৯৭৫ চনত মাতৃৰদ্বাৰা প্ৰযোজিত আৰু দয়ানন্দ জয়ৱৰ্ধনেৰ পৰিচালনাত মুক্তি পোৱা অমৰনীয় আদৰে ছবিৰ জৰিয়তে সুৰেনীয়ে চলচ্চিত্ৰ অভিনয়ত অভিষেক ঘটায়। তেওঁ ১৯৮৬ চনৰ ছবি মল ৱাৰুচাৰ প্ৰযোজক আছিল য’ত তেওঁ সহযোগী চৰিত্ৰতো অভিনয় কৰিছিল।

অভিনেত্ৰী হিচাপে তেওঁৰ আন কিছুমান উল্লেখনীয় অভিনয় আছিল চান্দি ৰাজা (১৯৯০), দালুলানা গিনি (১৯৯৫), চালুপাতা আহাচাতা ২ (২০০০), য়ালু মালু য়ালু ২ (২০১৮)। টেলিড্ৰামা অভিনেত্ৰী হিচাপে তেওঁ কালু কাপা এলি, ভুমৰাংগায়া আৰু কিন্ধুৰাংগনা আদি ধাৰাবাহিকত অভিনয় কৰিছিল। মঞ্চ অভিনেত্ৰী হিচাপে তেওঁ ৱালাকুলু, য়াকাদা চাপাত্তু আৰু নৰলোৱাতা ৱেদা নাটকত অভিনয় কৰিছিল। এই সময়ছোৱাত তেওঁ কাটাৰাগামা ৰিজৰ্টৰ দায়িত্বত আছিল। তেওঁৰ নশ্বৰ দেহ বোৰেলাৰ জয়ৰত্নে ফিউনাৰেল হোমত ৰখা হৈছিল।

তথ্যসূত্ৰ

বাহ্যিক সংযোগ

শ্ৰেণী:শ্ৰীলংকাৰ অভিনেত্ৰী